[{"text_idx": "#000003", "text": "Yn dilyn eu buddugoliaeth o 22-17 yn y prawf cyntaf, capten Cymru fydd yn arwain y ti\u0302m unwaith eto, gan ennill ei 11eg cap i'r Llewod."}, {"text_idx": "#000004", "text": "Byddai buddugoliaeth arall felly yn selio'r gyfres i di\u0302m Prydain ac Iwerddon - y gyntaf ers 1997 yn dilyn colled o 2-1 ar eu hymweliad diwethaf yn 2009."}, {"text_idx": "#000005", "text": "Bydd yr ail brawf yn dechrau am 17:00 amser Cymru ddydd Sadwrn."}, {"text_idx": "#000006", "text": "Disgrifiad o\u2019r llun, Mae Rassie Erasmus wedi dweud yr wythnos hon ei fod eisiau \"cyfle cyfartal\" gan y dyfarnwyr yn yr ail brawf"}, {"text_idx": "#000007", "text": "Mae'n deg i ddweud nad ydy carfan a thi\u0302m hyfforddi'r Springboks wedi cymryd y golled yn dda, gyda beirniadaeth lem o'r ti\u0302m dyfarnu dros yr wythnos ddiwethaf."}, {"text_idx": "#000008", "text": "Fe wnaeth y prif hyfforddwr Rassie Erasmus roi fideo awr o hyd ar-lein yn beirniadu penderfyniadau'r dyfarnwr Nic Berry o Awstralia yn y prawf cyntaf, tra bo'r capten Siya Kolisi wedi dweud ei fod wedi teimlo \"diffyg parch\" ganddo."}, {"text_idx": "#000009", "text": "Mae'r Llewod wedi wfftio'r honiadau nad oedd y dyfarnu'n deg, ond mae'n siw\u0302r o roi mwy o da\u0302n ym moliau chwaraewyr y ddau di\u0302m ddydd Sadwrn."}, {"text_idx": "#000011", "text": "Mae 'rant' Rassie ar wefusau pawb cyn yr ail brawf yn Cape Town ag os mai'r bwriad oedd tynnu sylw oddi ar y pwysau sy'n wynebu'r Springboks yna mae'r dacteg yn sicr wedi llwyddo."}, {"text_idx": "#000013", "text": "Dyw'r Llewod ddim yn gwbl ddi-fai fan hyn chwaith, ac mae angen i World Rugby weithredu drwy gosbi'r unigolion hynny sy'n barod i bardduo dyfarnwyr yn gyhoeddus."}, {"text_idx": "#000014", "text": "Mae un bron yn gallu anghofio bod y Llewod o fewn 80 munud i gipio cyfres yn Ne Affrica ac efelychu timau'r gorffennol ym 1974 ac 1997."}, {"text_idx": "#000015", "text": "Bydd hi'n frwydr glos, gorfforol arall a gallwch chi ddisgwyl i'r Boks ddechrau'n ffyrnig a\u0302 chymaint yn y fantol."}, {"text_idx": "#000016", "text": "Cwblhau'r dasg a sicrhau nad yw'r cyfan yn dod lawr i'r trydydd a'r prawf olaf yw'r nod i Warren Gatland, ac mae digon o allu gan yr ymwelwyr i wneud hynny er mwyn cael eu dyrchafu i oriel yr anfarwolion."}, {"text_idx": "#000019", "text": "Mae hyfforddwr blaenwyr y Llewod, Robin McBryde wedi galw am symud 'mlaen o'r ffrae, gan ddweud ei fod yn gobeithio y bydd ge\u0302m dda yn yr ail brawf yn helpu pobl i \"anghofio am yr hyn sydd wedi digwydd yr wythnos hon\"."}, {"text_idx": "#000020", "text": "Ond ychwanegodd ei fod yn disgwyl ymateb ffyrnig gan y Springboks ddydd Sadwrn, ac y byddai'r Llewod yn siw\u0302r o wynebu her gorfforol."}, {"text_idx": "#000021", "text": "Dywedodd y byddai'n disgwyl i'r ti\u0302m cartref fod yn \"fwy ymwybodol fyth\" i \"brofi pwynt\"."}, {"text_idx": "#000023", "text": "Mae Warren Gatland wedi gwneud tri newid i di\u0302m Y Llewod, gyda dau Gymro'n dal i ddechrau a dau arall ar y fainc."}, {"text_idx": "#000025", "text": "Mae Dan Biggar yn cadw ei le fel maswr, er iddo orfod gadael y maes gydag anaf i'w ben y Sadwrn diwethaf."}, {"text_idx": "#000026", "text": "Yn o\u0302l y disgwyl, nid yw prop Cymru a'r Scarlets, Wyn Jones, wedi dod dros yr anaf i'w ysgwydd a orfododd iddo fethu'r prawf cyntaf."}, {"text_idx": "#000031", "text": "Tri newid i'r Llewod ar gyfer yr ail ge\u0302m brawf"}, {"text_idx": "#000033", "text": "Prif StraeonTad yn euog o ddynladdiad ei ferch drwy esgeulustodPublished5 awr yn o\u0302lJoe Allen yn ymddeol o be\u0302l-droed rhyngwladolPublished2 awr yn o\u0302lKaylea Titford: 'Ddylai'r un plentyn gael ei drin fel hyn'Published3 awr yn o\u0302l"}, {"text_idx": "#000034", "text": "Tad yn euog o ddynladdiad ei ferch drwy esgeulustodPublished5 awr yn o\u0302lJoe Allen yn ymddeol o be\u0302l-droed rhyngwladolPublished2 awr yn o\u0302lKaylea Titford: 'Ddylai'r un plentyn gael ei drin fel hyn'Published3 awr yn o\u0302l"}, {"text_idx": "#000035", "text": "Tad yn euog o ddynladdiad ei ferch drwy esgeulustod"}, {"text_idx": "#000036", "text": "Joe Allen yn ymddeol o be\u0302l-droed rhyngwladol"}, {"text_idx": "#000042", "text": "Colofn Shane: Sut mae atal Iwerddon?"}, {"text_idx": "#000044", "text": "Cofio'r brotest ar y bont"}]